На основу члана 92. и члана 97 став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 26. новембра 2020 . године, донела је

 **ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „BALKAN G.S. CHANCE“ ДОО БЕОГРАД**

**Члан 1.**

Одлуком о уређивању грађевинског земљишта у центру насељеног места Златибор, број 02-15/2020-01 од 29. априла 2020. године приступило се изградњи и реконструкцији инфраструктурних објеката центра Златибора.

У циљу наставка радова у центру насељеног места Златибор a на основу издатих решења Општинске управе Чајетина о реконструкцији Краљевог трга, овом одлуком додатно ће се извршити следећи радови:

* радови на реконструкцији Краљевог трга и дела пешачке зоне тржног центра Златибор, у насељеном месту Златибор, на катастарским парцелама бр. 4615/2, и делова парцела број 4572/7, 4572/12, 7358/2, 7310/2, све КО Чајетина, у свему према пројекту реконструкције Краљевог трга и дела пешачке зоне тржног центра Златибор, израђеном од стране предузећа „ДОМОВОЈ ПРОЈЕКТ“ ДОО из Плажана, општина Деспотовац, бр.пр. 014/2020-03 од 02.2020. године;
* израда пројектно-техничке документације за реконструкцију Краљевог трга и дела пешачке зоне тржног центра Златибор, у вредности од 1.000.000,00 динара.

**Члан 2.**

 На основу достављених и потврђених предмера и предрачуна из члана 1. ове одлуке, укупна предрачунска вредност радова износи 100.764.471,00 динара, без припадајућег ПДВ-а којој се има додати износ од 1.000.000,00 динара на име израде пројектно-техничке документације.

**Члан 3.**

На основу одлуке Скупштине општине о уређивању грађевинског земљишта у центру насељеног места Златибор, број 02-15/2020-01 од 29. априла 2020. године између Општинске управе Чајетина и „Balkan G.S. Chance“ д.о.о. из Београда, закључен је уговор о заједничком опремању грађевинског земљишта број 400-417/20-12 од 30. априла 2020. године.

 Наведеним уговором “Balkan G.S. Chance“ д.о.о. обавезало се да својим средствима, а за потребе Општине Чајетина, финансира извођење радова на изградњи и реконструкцији инфраструктурних објеката и уређењу центра насељеног места Златибор. По овом уговору закључен је и анекс од 14. септембра 2020. године којим је, између осталог, уговорено да ће вредност доприноса за уређивање грађевинског земљишта који су предмет тог уговора

бити умањена за износ стварно изведених радова по основу уговора а да ће остатак износа доприноса по извршеном коначном обрачуну Финансијер платити једнократно у новцу.

Предмет ове одлуке је износ доприноса из претходног става који преостаје након умањења за износ стварно изведених радова по извршеном коначном обрачуну у предмету по основу уговора број 400-417/20-12 од 30. априла 2020. године, уместо једнократног плаћања у новцу.

**Члан 4.**

Инвеститор “Balkan G.S. Chance“ д.о.о. из Београда, ул. Марка Орешковића 50, мат.бр. 20888873, ПИБ : 107877607, ће уместо плаћања утврђеног доприноса за уређивање грађевинског земљишта преосталог након умањења за износ стварно изведених радова по извршеном коначном обрачуну у предмету по основу уговора број 400-417/20-12 од 30. априла 2020. године, финансирати извођење радова предвиђених чланом 1. ове одлуке.

Уколико вредност изведених радова по извршеном умањењу буде већа од вредности утврђеног доприноса, преостали део вредности изведених радова, преко вредности утврђеног доприноса, биће умањена од доприноса за изградњу будућих објеката овог инвеститора или од доприноса другог инвеститора коме “Balkan G.S. Chance“ д.о.о. Београд уступи своје потраживање које има према Општини Чајетина, а све у смислу Одлуке Скупштине општине број 02-72/2020-01 од 27.августа 2020.године.

**Члан 5.**

Инвеститор ће извести радове предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од износа утврђених доприноса како је то у члану 4. ове одлуке наведено.

**Члан 6.**

 Овлашћује се Општинска управа да закључи уговор са финансијером у смислу члана 92. Закона о планирању и изградњи, којим ће се регулисати међусобна права и обавезе уговорних страна поводом ове одлуке.

**Члан 7.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-118/2020-01 од 26. новембра 2020. године**

**ПРЕДСЕДНИК**

 **Скупштине општине,**

*Арсен Ђурић*